ხიჭაური
ხიჭაური — სოფელი საქართველოში, აჭარის ავტონომიურ რესპუბლიკაში, შუახევის მუნიციპალიტეტში, ჭვანის თემში. მდებარეობს მდინარე აჭარისწყლის მარჯვენა ნაპირზე, ზღვის დონიდან 380 მ, დაბა შუახევიდან 6 კმ. საბჭოთა პერიოდში განვითარებული იყო მეთამბაქოეობა, მეცხოველეობა, მევენახეობა. 2014 წლის აღწერის მონაცემებით სოფელში ცხოვრობს 630 კაცი. სოფლის მოპირდაპირე მხარეს დგას კავიანის ციხე.